
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 156 

24 Φεβρουάριου 1998 


ΠΕΡΙ ΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Μεταστέγασης του Παναθήναιου Ωδείου.... 1 

Χαρακτηρισμός I. Ν. Κοιμήσεως της Θεοτόκου Κοιν. 
Πύργου της επαρχίας Καλαμάτας, Ν. Μεσσηνίας 
ως ιστορικού διατηρητέου μνημείου. 2 

Χαρακτηρισμός I. Ναού του Αγ. Φανουρίου που βρί¬ 
σκεται στο Ο.Τ. 188 του οικισμού Σπετσών ως κτι¬ 
ρίου χρήζοντος ειδικής προστασίας. 3 

Χαρακτηρισμός του μετοχιού Γετίμ - Αγά στο 
Βαμβακόπουλο, επ. Κυδωνιάς, Ν. Χανίων, ως ιστο¬ 
ρικού διατηρητέου μνημείου. 4 

Χαρακτηρισμός οικίας Αντωνίου Γιαννούρη στη Ζού 
Κοινότητας Σταυρωμένου, επαρχίας Σητείας, Ν. 
Λασιθίου, ως ιστορικού διατηρητέου μνημείου. 5 

Ανακοίνωση Ιερού Ναού Αγίου Γεωργίου στο Πα- 
ναρίτι, Δήμου Μιδέας, επαρχίας Ναυπλίας, Νομού 
Αργολίδας ως αρχαίου μνημείου. 6 

Χαρακτηρισμός I. Ν. Ζωοδόχου Πηγής στην περιοχή 
Πεταλούδα Υδρούσας, Ν. Σάμου, ως ιστορικού 
διατηρητέου μνημείου. 7 

Ανακοίνωση !. Ναού Αγ. Ιωάννη στη θέση Ροβιές 
Μεστών Χίου ως αρχαίου μνημείου. 8 

Χαρακτηρισμός Ιερού Ναού Αγίου Νικολάου, στη θέ¬ 
ση Βουρλιά Κοινότητας Διδύμων, επαρχίας 
Ερμιονίδας, Νομού Αργολίδας, ως ιστορικού δια¬ 
τηρητέου μνημείου. 9 

Χορήγηση αδείας άσκησης επαγγέλματος Κοιν. Λει¬ 
τουργού στην Χριστίνα Καστρινούτου Κων/νου.... 10 

Σύσταση Εκκλησιαστικού Ιδρύματος υπό την επωνυ¬ 
μία ..ΟΡΘΟΔΟΞΟΝ ΥΔΡΥΜΑ ΠΑΙΔΕΙΑΣ ΚΑΙ 
ΠΟΛΙΤΙΣΜΟΥ ΙΕΡΑΣ ΜΗΤΡΟΠΟΛΕΩΣ ΘΕΣΣΑΛΟ¬ 
ΝΙΚΗΣ». 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων και παραλέιψεων στην 196/97 
απόφαση του Νομαρχιακού Συμβουλίου Θεσσα¬ 
λονίκης «περί τροποποίησης Οργανισμού», που 
δημοσιεύθηκε στο Φ.Ε.Κ. 116/τ. Β730.12.1997. 12 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αβίθ, 63267 (1) 

Έγκριση Μεταστέγασης του Παναθήναιου Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το ν. 1558/85 «Κυβέρνηση και Κυβερνητικά'Οργανα». 

2. Το Π .Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στους Γεν. 
Γραμματείς, Γεν. Δ/ντές, Προϊσταμένους Διευθύνσεων, 
τμημάτίύν Γραφείων της ΚΥ του ΥΠΠΟ (ΦΕΚ 987/Β/ 
28.11.1991). 

5. Την αρ. ΥΠΠΟ/ΚΑΤΕΧΝ/Δ/730/10525/31.5.88 απόφα¬ 
σή μας «Χορήγηση άδειας ίδρυσης και λειτουργίας 
Ωδείου στο Παύλο Τριανταφύλλου» (ΦΕΚ 429/τΒ/ 
21 . 6 . 88 ). 

6. Το από 14.1.98 πρακτικό αυτοψίας της Επιτροπής 
Ελέγχου καταλληλότητας κτιριακών εγκαταστάσεων 
Μουσικών εκπαιδευτηρίων. 

7. Την από 19.12.97 αίτησητου Παύλου Τριανταφύλλου 
μετά συνημμένα δικαιολογητικά, αποφασίζουμε: 

1. Εγκρίνουμε την Μεταστέγαση του «Παναθήναιου 
Ωδείου» στο κτίριο της οδού Καραϊσκάκη 33 στην Αγία 
Παρασκευή. 

2. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε {15) σπουδα¬ 
στών. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1998 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Υ ΠΠΟ/ΑΡΧ/Β1 /Φ30/ ΚΗΡ/ 22340/564 (2) 

Χαρακτηρισμός I. Ν. Κοιμήσεως της Θεοτόκου Κοιν. Πύρ¬ 
γου της επαρχίας Καλαμάτας, Ν. Μεσσηνίας ως ιστο¬ 
ρικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Εχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού ...». 

2) Τις διατάξεις του Κ.Ν. 5351/32 «Περί Αρχαιοτήτων», 
βάσει των άρθρων 2 και 52. 

3) Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος όπως αυτή διατυπώθη¬ 
κε με τηναριθμ. 4/21.4.97 Πράξη του, αποφασίζουμε: 

Χαρακτηρίζουμε τον I. Ν. Κοιμήσεως της Θεοτόκου, της 
Κοινότητας Πύργου, της επαρχίας Καλαμάτας, του 
Νομού Μεσσηνίας ως ιστορικό διατηρητέο μνημείο και ο¬ 
ρίζουμε ζώνη προστασίας 5μ. γύρω του. 

Πρόκειται για μονόχωρο ναό, καμαροσκέπαστο, με δίρ- 
ριχτη καμαροσκέπαστη στέγη καιημικυλινδρική εξωτερι¬ 
κά αψίδα. Ο ναός βάσει των μορφολογικών στοιχείων του 
κωδωνοστασίου τοποθετείται μέσα στον 18ο αι. και ο διά¬ 
κοσμός του είναι σύγχρονος ή λίγο μεταγενέστερος από 
το κτίσιμο του. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠ ΠΟ/ΑΡΧ/Β 1 /Φ27/ΚΗ Ρ/65191/2126 (3) 

Χαρακτηρισμός I. Ναού του Αγ. Φανουρίου που βρίσκεται 
στο Ο.Τ. 188 του οικισμού Σπετσών ως κτιρίου χρήζο- 
ντος ειδικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτήτων», 
βάσει των άρθρων 2 και 52. 

3) Το Ν. 1469/50 «Περί προστασίας έργων τέχνης και οι¬ 
κοδομημάτων μεταγενέστερων του 1830». 

4) Την ομόφωνη γνωμοδότηση του Τοπικού Συμβουλίου 
Μνημείων Στερεός Ελλάδος όπωις αυτή διατυπώθηκε με 
την αριθμ. 10/25.11.97 Πράξη του, αποφασίζουμε: 

Χαρακτηρίζουμε τον Ιερό Ναό Αγ. Φανουρίου που βρί¬ 
σκεται στο Ο.Τ. 188 του οικισμού Σπετσών ως κτίριο που 
χρήζει ειδικής κρατικής προστασίας. 

Πρόκειται για ναό μονόχωρο, ξυλόστεγο, με ημικυλιν- 
δρική αψίδα και δίρριχτη στέγη. Το τέμπλο και οι εικόνες 
του χρονολογούνται στα τέλη του 19ου - αρχές 20ου αιώ¬ 
να. Στο ναό φυλάσσονται επίσης εικόνες των μέσων του 
19ου αι., όπως αυτή που κοσμείτο δεσποτικό θρόνο και 
σώζει τη χρονολογία 1852. 

Η απόφαση αυτή δεν προκαλεί δαπάνη στον κρατικό 
προϋπολογισμό. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Δεκεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ, ΥΠ Π Ο/ΑΡΧ/Β 1 /Φ38 /ΚΗ Ρ/57870/’1950 (4) 

Χαρακτηρισμός του μετοχιού Γετίμ - Αγά στο 
Βαμβακόπουλο, επ. Κυδωνιάς, Ν. Χανίων, ως ιστορι¬ 
κού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτήτων». 

3) Τ ην ομόφωνη γνιομοδάτηση του Τ οπικού Συμβουλίου 
Μνημείων Δυτικής Κρήτης όπως αυτή διατυπώθηκε με 
την αριθμ. 26/20.10.97 Πράξη του, αποφασίζουμε: 

Χαρακτηρίζουμε το μετόχι Γετίμ - Αγά στο Βαμβακό¬ 
πουλο, επ. Κυδωνιάς, Ν. Χανίων, ως ιστορικό διατηρητέο 
μνημείο, διότι αποτελεί τυπικό δείγμα της τοπικής αρχιτε¬ 
κτονικής στα τέλη του 18ου αιώνα. 

Το μετόχι, 10 στρεμμάτων περίπου, περιβάλλεται από 
πετρόκτιστο τοίχο. Χαρακστηριστικό στοιχείο της τυπο¬ 
λογίας του είναι η εσωτερική αυλή με βοτσαλωτό δάπεδο, 
γύρω από την οποία αναπτύσσονται τα κτίρια διαμονής 
του Αγά και του εργατικού προσωπικού, τα δωμάτια των 
επιστατών και της φρουράς, οι βοηθητικοί χώροι και η φά¬ 
μπρικα του μετοχιού, 

Η παρούσα απόφαση δεν επιβαρύνει τον Κρατικό 
Προϋπολογισμό. 

Το παρόν να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

- 4 - 

Αριθ. Υ Π Π Ο/ΑΡΧ / Β 1 /Φ 38/ΚΗ Ρ/571 01 /1932 (5) 

Χαρακτηρισμός οικίας Αντωνίου Γιαννούρη στη Ζού 
Κοινότητας Σταυρωμένου, επαρχίας Σητείας, Ν. 
Λασιθίου, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) «Μεταβίβαση αρμοδιοτή¬ 
των Υπουργού ...», όπως συμπληρώθηκε με την Υ.Α. 
ΥΠΠΟ/ΓΝΟΣ/6630/4.2.1994 (ΦΕΚ 104/Β/16.2.1994). 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Ανατολικής Κρήτης όπως αυτή διαπιστώθηκε με την α- 
ριθμ. 8/4.11.1997 Πράξη του, αποφασίζουμε: 

Χαρακτηρίζουμε την οικία Αντωνίου Γιαννούρη επη Ζού 
Κοινότητας Σταυρωμένου, επαρχίας Σητείας, Νομού 
Λασιθίου ως ιστορικό διατηρητό κτίριο. 

Το εν λόγω κτίριο είναι μέγαρο της Ενετοκρατίας, πιθα¬ 
νότατα του 16ου ή 17ου αιώνα, με μορφολογία πύργου, 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

το οποίο παρά τις αλλοιώσεις και τις μετατροπές που έχει 
υποστεί, διατηρεί εξ ολοκλήρου την τυπολογία του και τα 
αξιόλογα χαρακτηριστικά του. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1997 
Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

—- 4 - 

Αριθ. ΥΠΠΟ/ΑΡΧ/Β1 /Φ30/ΚΗΡ/54666/1879 (6) 

Ανακοίνωση Ιερού Ναού Αγίου Γεωργίου στο Παναρίτι, 
Δήμου Μιδέας, επαρχίας Ναυπλίας, Νομού 
Αργολίδας ως αρχαίου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού ...», όπως συμπληρώθηκε με την 
Υ.Α. ΥΠΠΟ/ΓΝΟΣ/6630/4.2.1994 (ΦΕΚ 104/Β/16.2.1994). 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Ανατολικής Πελοποννήσου όπως αυτή διατυπώθηκε με 
την αριθμ. 7/15.9.1997 Πράξη του, αποφασίζουμε: 

Ανακοινώνουμε ότι ο Ιερός Ναός Αγίου Γεωργίου στο 
Παναρίτι, Δήμου Μιδέας, επαρχίας Ναυπλίας, Νομού 
Αργολίδας, είναι αρχαίο μνημείο και ορίζουμε ζώνη προ¬ 
στασίας ολόκληρο το λόφο στην κορυφή του οποίου είναι 
κτισμένος. 

Πρόκειται για βασιλική παλαιοχριστιανικών χρόνων 
(6ου αιώνα) της οποίας το κεντρικό κλίτος σώθηκε σε ύ¬ 
ψος μέχρι του ανώτερου σημείου του τοίχου της αψίδας, 
η οποία διατρυπάται από τρίλοβο παράθυρο. 

Η περιοχή γύρω από την βασιλική έχει μαρμάρινα γλυ¬ 
πτά αρχιτεκτονικά και τρεις αποθέτες με κεραμεική του 
9ου -10ου αιώνα που ανασκάφηκαν στους πρόποδεςτου 
λόφου. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Δεκεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

- 4 -— 

Αριθ. ΥΠΠΟ/ΑΡ Χ/Β1 /Φ 22/ΚΗΡ/58099/1958 (7) 

Χαρακτηρισμός I Ν. Ζωοδόχου Πηγής στην περιοχή 
Πεταλούδα Υδρούσας, Ν. Σάμου, ως ιστορικού διατη¬ 
ρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού 

2) Τις διατάξεις του Κ.Ν. 5351/32 «Περί Αρχαιοτήτων». 


3) Την ομόφωνη γνωμοδότηση του Τοπικού Συμβουλίου 
Μνημείων Νήσων όπως αυτή διατυπώθηκε με την αριθμ. 
8/24.10.1997 Πράξητου, αποφασίζουμε: 

Χαρακτηρίζουμετον I. Ν. Ζωοδόχου Πηγής, ιδιοκτησίας 
οικογ. Στ. Χατζησταματίου στην περιοχή Πεταλούδα 
Υδρούσας, Ν. Σάμου, ως ιστορικό διατηρητέο μνημείο, ε¬ 
πειδή αποτελεί μάρτυρατης εξέλιξης της ζωγραφικής τέ¬ 
χνης στη Σάμο κατατους μεταβυζαντινούς χρόνους και α¬ 
ξιόλογο δείγμα της αρχιτεκτονικής της περιόδου. 

Πρόκειται για μονόχωρη καμαροσκέπαστη (αρχικά) βα¬ 
σιλική, με τρίπλευρη αψίδα ιερού. Οι διαστάσεις του 
Ναού είναι μικρές (5,15X2,80μ} και η στέγη του έχει αντι- 
κατααταθεί από δίρριχτη πλάκα μπετόν. Η βόρεια και η 
δυτική πλευρά ενισχύονται από ογκώδεις αντηρίδες. 

Προ της εισόδου στη δυτική πλευρά υπάρχει αγιάσμα 
στο πάχος της αντηρίδας. 

Στο εσωτερικό, ο Ναός σώζει τοιχογραφικό διάκοσμο 
του ύστερου 17ου αι., ο οποίος κατανέμεται σετρείς ζώ¬ 
νες. 

Η απόφαση αυτή δεν προκαλεί δαπάνη στον Κρατικό 
Προϋπολογισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Δεκεμβρίου 1997 
Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

- 4 - 

Αριθ. Υ Π ΠΟ/ΑΡΧ/Β1 /Φ28/ΚΗ Ρ/58098/1957 (8) 

Ανακοίνωση I. Ναού Αγ. Ιωάννη στη θέση Ροβιές Μεστών 
Χίου ως αρχαίου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/Τ6.1.92) «Μεταβίβαση αρ¬ 
μοδιοτήτων Υπουργού ...». 

2) Τις διατάξειςτου Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Νήσων όπως αυτή διατυπώθηκε με την αριθμ. 
8/24.10.1997 Πράξη του. αποφασίζουμε: 

Ανακοινώνουμε ότι ο Ιερός Ναός Αγίου Ιωάννη στη θέ¬ 
ση Ροβιές Μεστών Χίου, ιδιοκτησίας Γυαλούρη, αποτελεί 
αρχαίο μνημείο και καθορίζουμε ζώνη ακτίνας 300 μ. γύ¬ 
ρω του γιαπροστασία και ανάδειξη του σημαντικού αυτού 
εκλησιαστικού μνημείου που χρονολογείται στο 14ο αιώ¬ 
να. 

Πρόκειται για μικτή μονόκλιτη βασιλική με τετράγωνο 
νάρθηκα. Ο κυρίως ναός καλύπτεται με κυλινδρικό θόλο, 
ενώ το τετράγωνος νάρθηκας με θόλο σφαιρικό που στη¬ 
ρίζεται σε λοφία. Ο θόλος του νάρθηκα καλύπτεται με δτ 
κλινή στέγη, αρκετά ψηλότερη από τον κυρίως ναό. 

Ο ιδιαίτερος αυτός τύπος της καμαροσκέπαστης βασι¬ 
λικής με τετράγωνο νάρθηκα φαίνεται ότι εφαρμόσθηκε 
αρκετά στη Χίο. 

Στην τοιχοποιία του ναού έχει αποκαλυφθεί κεραμο- 
πλασπκός διάκοσμος (ρόμβοι, ιχθυάκανθα) και στη δεξιά 
παραστάδατης θύρας του ναού έχει ενσωματωθεί η ανα¬ 
θηματική επιγραφή: ΔΙΟΣ ΟΛΥΜΠΙΟΥ ΚΑΙ ΗΡΑΚΛΕΟΥΣ. 

Η απόφαση αυτή δεν προκαλεί δαπάνη στον Κρατικό 
Προϋπολογισμό. 


1518 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Δεκεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-Φ- 

Αριθ. ΥΠΠΟ/ΑΡΧ/Β1 /Φ30/ΚΗ Ρ/.57848/1947 (9) 

Χαρακτηρισμός Ιερού Ναού Αγίου Νικολάου, στη θέση 
Βουρλιά Κοινότητας Διδύμων, επαρχίας Ερμιονίδας, 
Νομού Αργολίδας, ως ιστορικού διατηρητέου μνημεί¬ 
ου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού ...», όπως συμπληρώθηκε με την 
Υ.Α. ΥΠΠΟ/ΓΝΟΣ/6630/4.2.1994 (ΦΕΚ 104/Β/16.2.1994). 

2) Το άρθρο 52του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου όπως αυτή διατυ¬ 
πώθηκε με την αριθμ. 3843/24.10.1997 Πράξη του, απο¬ 
φασίζουμε: 

Χαρακτηρίζουμε τον Ιερό Ναό Αγίου Νικολάου, που 
βρίσκεται στη θέση Βουρλιά Κοινότητας Διδύμων, επαρ¬ 
χίας Ερμιονίδας, Νομού Αργολίδας, ως ιστορικό διατη¬ 
ρητέο μνημείο και ορίζουμε ζώνη προστασίας 20 μ. γύρω 
του. 

Πρόκειται για ημιερειπωμένο μονόχωρο ναό που απο¬ 
λήγει ανατολικά σε μία ημικυκλική αψίδα. Στο εσωτερικό 
τ ου ναού διασώζονται τοιχογραφίες που μπορούν να χρο¬ 
νολογηθούν στον 17ο αιώνα. Επίστης, στο ευρύτερο πε- 
ριβάλλοντου ναού διασώζονται σε ερειπιώδη κατάσταση 
κτίσματα τα οποία πιθανόν συνδέονται με τη λειτουργία 
του ναού ως καθολικού μοναστηριού. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-Φ- 

Αριθ. ΔΥΠ/860 (10) 

Χορήγηση αδείας άσκησης επαγγέλματος Κοιν. Λει¬ 
τουργού στην Χριστίνα Καστρινού του Κων/νου. 

Ο ΝΟΜΑΡΧΗΣ ΚΕΡΚΥΡΑΣ 

Με απόφαση του βοηθού Νομάρχη Κέρκυρας χορηγή¬ 
θηκε στην Χριστίνα Καστρινού του Κων/νου, κάτοικο 
Νεοχωρίου Λευκίμης Νομού Κέρκυρας άδεια άσκησης ε¬ 
παγγέλματος Καιν. Λειτουργού 

Κέρκυρα,27 Ιανουάριου 1998 

Ο Βοηθός Νομάρχη 
ΣΠΥΡ. ΓΑΤΣΟΥΛΗΣ 


Αριθ. 92/121 (11) 

Σύσταση Εκκλησιαστικού Ιδρύματος υπό την επωνυμία 

«ΟΡΘΟΔΟΞΟΝ ΥΔΡΥΜΑ ΠΑΙΔΕΙΑΣ ΚΑΙ ΠΟΛΙΤΙΣΜΟΥ 

ΙΕΡΑΣ ΜΗΤΡΟΠΟΛΕΩΣ ΘΕΣΣΑΛΟΝΙΚΗΣ». 

Ο ΜΗΤΡΟΠΟΛΙΤΗΣ ΘΕΣΣΑΛΟΝΙΚΗΣ 

Έχοντες υπ' όψιν: 

1. Ταςδιατάξειςτων άρθρων 29, παράγρ. 2και67του Ν. 
590/1977 "Περί κατασταστικού Χάρτου της Εκκλησίας 
της Ελλάδος" εν συνδυασμώπροςτο άρθρον 20, παράγρ. 
2 του υπ' αριθμ. 1/1969 Κανονισμού της Ιερός Συνόδου 
της Εκκλησίας της Ελλάδος (ΦΕΚ 185,Τ. Α' /1970), 

2. Τας διατάξεις του άρθρου 28 της Ιδρυτικής Πράξεως 
και Οργανισμού του Ιδρύματος του Β. Δ./1956 (ΦΕΚ 197/ 
τ.Α’/ 10. 9. 1956 ) Περί εγκρίσεως συστάσεως κοινωφε¬ 
λούς ιδρύματος εν Θεσσαλονίκη υπό την επωνυμίαν 
"Γηροκομείον Αγιος Παντελεήμων", ως και του Οργανι¬ 
σμού διοικήσεως και διαχειρίσεως αυτού , 

3. Τας ανάγκας λειτουργίας της Ανωτέρας Εκκλησια¬ 
στικής Σχολής Θεσσαλονίκης, του Οικοτροφείου και 
Εστιατορίου αυτής, 

4. Τας ανάγκας λειτουργίας της Σχολής Βυζαντινής 
Μουσικής της Ιερός Μητροπόλεως Θεσσαλονίκης, 

5. Την υπ' αριθμ. 732/ 22.12.1997 πρότασιν ημών προς 
την Ιεράν Σύνοδοντης Εκκλησίας της Ελλάδος, 

6. Την από 14.1.1998 Εγκριτικήν Απόφασιντης Δ.Ι.Σ. της 
Εκκλησίας της Ελλάδος, αποφασίζομεν: 

Συνιστώμεν εν Θεσσαλονίκη Εκκλησιαστικόν Ίδρυμα, 
τελούν υπό την εποπτείαν της καθ' ημάς Ιεράς Μητροπό¬ 
λεως Θεσσαλονίκης, και φέρον την επωνυμίαν ΟΡΘΟ¬ 
ΔΟΞΟΝ ΙΔΡΥΜΑ ΠΑΙΔΕΙΑΣ ΚΑΙ ΠΟΛΙΤΙΣΜΟΥ ΙΕΡΑΣ ΜΗ- 
ΤΡΟΠΟΛΕΩΣ ΘΕΣΣΑΛΟΝΙΚΗΣ, με σκοπόν: 

1) Την λειτουργίαν της Ανωτέρας Εκκλησιαστικής 
Σχολής Θεσσαλονίκης και οιασδήποτε άλλης βαθμίδος 
εκπαιδευτικήν μονάδα, 

2) Την λειτουργίαν του Κέντρου Επαγγελματικής Κα- 
ταρτίσεωςτης Ιεράς Μητροπόλεως Θεσσαλονίκης , 

3) Τηνσύστασιν και λειτουργίαν Ιερού Ναού δια τας εκ¬ 
παιδευτικός ανάγκας των φοιτούντων εν τω Ιδρύματι, 

4) Την λειτουργίαν Συ νεδριακού Κέντρου . 

5) Την λειτουργίαν ξενώνων, βιβλιοθηκών και εργαστη¬ 
ρίων , 

6) Την λειτουργίαν Σχολής Βυζαντινής Μουσικής, και 

7) Την παραγωγήν οπτικοακουστικών μέσων καθώς και 
πάσαν άλλην δραστηριότητα, την οποίαν αποφασίζει καθ' 
εκάστην φοράν το Διοικητικόν Συμβούλιον . 

Το Ίδρυμα είναι Νομικόν Πρόσωπον Ιδιωτικού Δικαίου 
(Ν.Π.Ι.Δ.) καιτααφορώνταειςτηνλειτουργίαναυτού ρυθ¬ 
μίζονται δια του κατωτέρω Κανονισμού . 

Η παρούσα να δημοσιευθεί εις την Εφημερίδα της Κυ¬ 
βερνήσεως και το Περιοδικόν ΕΚΚΛΗΣΙΑ . 

Εν Θεσσαλονίκη τη 22 Ιανουραρίου 1998. 

Ο ΜΗΤΡΟΠΟΛΙΤΗΣ 

ΊΟ ΘΕΣΣΑΛΟΝΙΚΗΣ ΠΑΝΤΕΛΕΗΜΩΝ ο Β ' 
ΚΑΝΟΝΙΣΜΟΣ 


ΛΕΙΤΟΥΡΓΙΑΣ ΤΟΥ ΟΡΘΟΔΟΞΟΥ ΙΔΡΥΜΑΤΟΣ ΠΑΙΔΕΙΑΣ 
ΚΑΙ ΠΟΛΙΤΙΣΜΟΥ ΙΕΡΑΣ ΜΗΤΡΟΠΟΛΕΩΣ 
ΘΕΣΣΑΛΟΝΙΚΗΣ 

ΆρθρονΙον 

Ιδρύεται εις την Ιεράν Μητρόπολιν Θεσσαλονίκης και υ- 

πότην εποπτείαν αυτής ΟΡΘΟΔΟ-ΟΝ ΙΔΡΥΜΑ ΠΑΙΔΕΙΑΣ 
ΚΑΙ ΠΟΛΙΤΙΣΜΟΥ με έδραν την Θεσσαλονίκην. 

Άρθρον 2ον 

Σκοποί του Ιδρύματος είναι; η προαγωγή της μελέτης 
και ερεύνης της Ορθοδόξου Εκκλησιαστικής Παρα- 
δόσεως και του Ορθοδόξου Πολιτισμού, η παροχή πόσης 
βαθμίδος εκκλησιαστικής εκπαιδεύσεως και επαγγελμα¬ 
τικής καταρτίσεως, η φιλοξενία, εκπαίδευσις και ανταλ¬ 
λαγή επιστημονικών και ιερατικών αποστολών από άλλας 
Ορθοδόξους Εκκλησίας βαλκανικών και μεσογειακών χω¬ 
ρών, εις τα πλαίσια θρησκευτικού, προσκυνηματικού ή 
συνεδριακού τουρισμού, η διοργάνωσις συνεδρίων σχε¬ 
τικών με τους ανωτέρω σκοπούς, αι εκδόσεις βιβλίων, πε¬ 
ριοδικών και εν γένει εντύπων, αι επιστημονικοί εργασίαι 
και η δημοσίευσις των πορισμάτων των συνεδρίων, η δη¬ 
μιουργία εκπαιδευτικών ή άλλων προγραμμάτων, πολυ¬ 
μέσων κ.λ.π., και η ένταξις των ανωτέρω σκοπών εις προ¬ 
γράμματα της Ευρωπαϊκής Ενώσεως, η συνεργασία με 
αλλα ιδρύματα έχοντα παρεμφερείς σκοπούς. 

Ειδικώτερον εις τους σκοπούς του Ιδρύματος περιλαμ¬ 
βάνονται : 

α) Η λειτουργία της Ανωτέρας Εκκλησιαστικής Σχολής 
της Θεσσαλονίκης, και οιασδήποτε ετέρας βαθμίδος εκ¬ 
παιδευτικής μονάδος. ήτις και δύναται να δημιουργηθεί. 

β) Η λειτουργία του Κέντρου Επαγγελματικής Καταρτί¬ 
σεως της Ιεράς Μητροπόλεως Θεσσαλονίκης , 
γ) Η σύστασις και λειτουργία Ιερού Ναού διατας εκπαι¬ 
δευτικός ανάγκας των φοιτούντων εις το Ίδρυμα, 
δ) Η λειτουργία Συνεδριακού Κέντρου , 
ε) Η λειτουργία Ξενωνων, Βιβλιοθηκών και Εργαστη¬ 
ρίων , 

στ) Η λειτουργία Σχολής Βυζαντινής Μουσικής, και 
ζ) Η παραγωγή οπτικοακουστικών μέσων, ως επίσης και 
πάσα άλλη δραστηριότης την οποίαν και δύναται να απο¬ 
φασίση το Διοικητικόν Συμβούλιον. 

Άρθρον 3ον 

Το Ίδρυμα θα στεγασθεί εις τα κτίρια της Ιεράς Μητρο¬ 
πόλεως Θεσσαλονίκης, επί της οδού Ν. Πλαστήρα 65, 
Χαριλάου Θεσσαλονίκης, όπου λειτουργείήδη η Ανώτερα 
Εκκλησιαστική Σχολή Θεσσαλονίκης και η Σχολή Βυζαντι¬ 
νής Μουσικής της Ιεράς Μητροπόλεως Θεσσαλονίκης . 
Εις τα εν λόγω κτίρια θα λειτουργήσουν και τα κάτωθιτμή- 
ματα σπουδών και εργαστηρίων: 

α) Τμήμα μηχανοργανώσεως Ιστορικών Αρχείων και η¬ 
λεκτρονική επεξεργασία αρχειακού υλικού, 
β) Τμήμα διατηρήσεως και διαδόσεως Παραδοσιακών 
Τεχνών, 

γ) Τμήμα Αγιογραφίας και Συντηρήσεως Εικόνων και 
Έργων Τέχνης πολιτιστικής κληρονομιάς, 
δ) Τμήμα Βιβλιοδεσίας , 

ε) Τμήμα παραγωγής οπτικοακουστικών μέσων (Θϋ 
ΒΟΜ, πολυμέσων), εκπαιδευτικού υλικού και εφαρμογών 
πληροφορικής, 

στ) Κέντρον Ερεύνης και Μελετών, 
ζ) Τυπογραφείον , 

η) Τμήμα Μουσικής Παραδόσεως και Βυζαντινής Μου¬ 
σικής. 

Υπεύθυνον δια την επιστημονικήν τεκμηρίωσιν και επο¬ 
πτείαν των τμημάτων και εργαστηρίων, δια το περιεχόμε- 
νον των σπουδών και την κατάρτισιν των προγραμμάτων 
τα οποία αφορούν την επαγγελματικήν κατάρτισιν, την 


δια βίου εκπαίδευσιν και την καταπολέμησιν του αποκλει¬ 
σμού από την αγοράν εργασίας τυγχάνει το Επιστημονι¬ 
κόν Συμβούλιον, το οποίον διορίζεται απο το Διοικητικόν 
Συμβούλιον με απόφασίν του, η οποία και ρυθμίζει την 
σύνθεσίν του. τας ειδικοτέρας αρμοδιότητάς του, και την 
διάρκειαν της λειτουργίας του. 

Άρθρον 4ον 

Το Ίδρυμα διοικείται υπό πενταμελούς (5) Διοικητικού 
Συμβουλίου απαρτιζομένου: α) έκτου Παναγιωτάτου Μη¬ 
τροπολίτου Θεσσαλονίκης Κυρίου Κυρίου ΠΑΝΤΕ- 
ΛΕΗΜΟΝΟΣτου Β', ως Προέδρου, αναπληρουμένου υπό 
του νομίμου αναπληρωτού αυτού, και β) εκ τεσσάρων {4) 
λαϊκών μελών, διακρινομένων δια τα πνευματικά των εν¬ 
διαφέροντα , την επιστη μονικήν αυτών κατάρτισιν και ωρι- 
μόμητα. 

Άπαντα τα ανωτέρω μέλη διορίζονται υπό του Μητρο- 
πολιτικού Συμβουλίου της Ιεράς Μητροπόλεως 
Θεσσαλονίκης, προτάσειτου Παναγιωτάτου Μητροπολί¬ 
του Θεσσαλονίκης Κυρίου Κυρίου ΠΑΝΤΕΛΕΗΜΟΝΟΣ 
του Β', δια μίαν πενταετίαν. 

Οι διορισθέντες δύνανται να επαναδιορισθούν. Το 
Διοικητικόν Συμβούλιον του Ιδρύματος συγκροτείται εις 
σώμα κατα την πρώτην συνεδρίαν και εκλέγει τον Αντι¬ 
πρόεδρον, τον Ταμίαν και τον Γραμματέα. Το αξιωμάτων 
μελώντου Διοικητικού Συμβουλίου είναι τιμητικόν και άμι¬ 
σθον . 

Άρθρον δον 

Αρμοδιότητες του Διοικητικού Συμβουλίου . 

1. Το Διοικητικόν Συμβούλιον έχει τας ως κάτωθι αρμο¬ 
διότητας : 

α) Αποφασίζει δια παν θέμα αφορών εις την εκπλήρωσιν 
των σκοπών αυτού . 

β) Συνεργάζεται μετά των διαφόρων πολιτιστικών και ε¬ 
πιστημονικών συλλόγων, ως επίσης μετά της τοπικής αυ- 
τοδιοικήσεως και τους τοπικούς φορείς δια την προαγω¬ 
γήν και επίτευξιν των σκοπώντου Ιδρύματος. 

γ) Καταρτίζει τον ετήσιον προ υπολογισμόν και απολογι¬ 
σμόν αυτού και υποβάλλει τούτους προς έγκρισιν εις το 
Μητροπολιτικόν Συμβούλιον της Ιερας Μητροπόλεως 
Θεσσαλονίκης. 

δ) Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Ιδρύματος. 

ε) Αποφασίζει δια παν έτερον θέμα, το οποίον δεν προ- 
βλέπεται εις τον παρόντα Κανονισμόν. 

2. Το Διοικητικόν Συμβούλιον συνέρχεται τακτικώς μεν 
κατά μήνα, εκτάκτως δε οσάκις παρίσταται ανάγκη , κα¬ 
τόπιν προσκλήσεως του Προέδρου . Αι αποφάσεις λαμ- 
βανονται κατάπλειοψηφίαν. Ειςπερίπτωσινισοψηφίας υ¬ 
περισχύει η ψήφος του Προέδρου . 

Άρθρον 6ον 

Θέσπισις Θέσεων 

Δια τας ανάγκας του Ιδρύματος δημιουργούνται αι κά¬ 
τωθι θέσεις: 

α) Μία θέσις Διευθυντού. Τα προσόντα δια την θέσιντου 
Διευθυντού είναι ; 1) Να είναι κάτοχος πτυχίου Θεο- 
λογικής Σχολής η Ανωτέρας Εκκλησιαστικής Σχολής με 
δεκαπενταετή τουλάχιστον εκπαιδευτικήν και επαγγελ¬ 
ματικήν εμπειρίαν . 2) Να έχει υπηρετήση ως εκπαιδευτι¬ 
κός εν τινι Ανωτέρω Εκπαιδευτικά) Ιδρύματι, κατα προτί- 
μησιν της Εκκλησιαστικής Εκπαιδεύσεως , 3) Να έχει ε- 


1520 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μπειρίαν ως Γραμματεύς και μάλιστα εις την σύνταξιν δι¬ 
δακτικών προγραμμάτων , 4) Να έχει συγγραφικήν δρά- 
σιν, 5 ) Να έχει τουλάχιστον εμπειρίαν επτά (7) ετών εις 
την σύνταξιν, την υλοποίησιν και τον συντονισμόν προ¬ 
γραμμάτων Ευρωπαϊκής Ενώσεως. 

β) Μία θέσις Προϊσταμένου Γραμματείας μεπροσόντα: 

1) Να είναι κάτοχος πτυχίου Θεολογικής Σχολής ή Ανωτέ- 
ρας Εκκλησιαστικής Σχολής, ή άλλης Ανωτέρας Σχολής 
με εικοσαετή τουλάχιστον εκπαιδευτικήν και επαγγελμα¬ 
τικήν εμπειρίαν , 2) Να έχει πενταετή τουλάχιστον ανε- 
γνωρισμένην υπηρεσίαν εις Γραμματείαν οιασδήποτε 
βαθμίδοςτης Εκπαιδεύσεως, 3) Να έχει εμπειρίαν εις την 
υλοποίησιν προγραμμάτων Ευρωπαϊκής Ενώσεως. 

γ) Μία θέσις Επιστημονικού Συμβούλου κατόχου πτυχί¬ 
ου Ανωτάτης Σχολής . 

δ) Μία θέσις Ταμίου κατόχου πτυχίου Ανωτάτης Σχολής. 

Δια την πλήρωσιν των ανωτέρω θέσεων εφαρμόζονται 
αι ισχύουσαι διατάξεις του Κώδικος Εκκλησιαστικών 
Υπαλλήλων και πρέπει επίσης να συντρέχουν τα προσό¬ 
ντα των υποψηφίων τα οποία και καθορίζονται απο το 
Διοικητικόν Συμβούλιον του Ιδρύματος, είναι δε δυνατόν 
να πληρωθούν εκ δημοσίων υπαλλήλων δια μετατάξεως η 
αποσπάσεως. Δεν υπάρχει ασυμβίβαστον, μέλος του 
Διοικητικού Συμβουλίου να κατέχει μίαν εκ των θεσπιζό¬ 
μενων θέσεων. 

Άρθρον 7ον 

1. Το Διοικητικόν Συμβούλιον διοικεί και διαχειρίζεται 
την περιουσίαν του Ιδρύματος και αποφασίζει δια παν 
μέτρον το οποίον συμβάλλει εις την εύρρυθμον λει¬ 
τουργίαν του Ιδρύματος , τηρεί δε τα κάτωθι διαχειρι¬ 
στικά βιβλία : α) Βιβλίον Πρωτοκόλλου, β) Βιβλίον 
Πρακτικών του Διοικητικού Συμβουλίου, γ) Βιβλίον Τα¬ 
μείου, δ) Γραμμάτια εισπράξεων και ε) Εντάλματα πλη¬ 
ρωμών. Απαντα τα ανωτέρω θεωρούνται υπάτης Ιεράς 
Μητροπόλεως Θεσσαλονίκης καιφέρουντην σφραγίδα 
αυτής. 

2. Ο Ταμίας τηρείτο σχετικόν βιβλίον εσόδων και εξό¬ 
δων και συντάσσει τον ετήσιον προϋπολογισμόν του 
Ιδρύματος, τον οποίον υποβάλλει προς έγκρισιν εις το 
Διοικητικόν Συμβούλιον του Ιδρύματος. Το οικονομικόν 
έτος συμβαδίζει με το πολιτικόν, δηλαδή αρχίζει την 1 ην 
Ιανουάριου και λήγει την 31 ην Δεκεμβρίου. Εις το τέλος 
του οικονομικού έτους ο Ταμίας υποβάλλει έκθεσιν ισο¬ 
λογισμόν εις το Διοικητικόν Συμβούλιον προς έλεγχον . 

Αρθρον δον 

Περιουσία και πόροι του Ιδρύματος 

Περιουσία του Ιδρύματος θα αποτελέσει το οικόπεδον 
εμβαδού 4.936 πι2, }ή όσηςεκτάσεωςτυγχάνει, του πρώ¬ 
ην Γηροκομείου ΑΓΙΟΣ ΠΑΝΤΕΛΕΗΜΩΝ , το οποίον, ο 
Παναγιώτατος Μητροπολίτης Θεσσαλονίκης Κύριος Κύ¬ 
ριος ΠΑΝΤΕΛΕΗΜΩΝ ο Β', υπό την απόλυτον κυριότητα 
του οποίου ανήκει το οικόπεδον μετά των εν αυτώ υπερ- 
κειμένων κτισμάτων, παραχωρεί κατα πλήρη κυριότητα, 
νομήν και κατοχήν εις το συνιστώμενον δια της παρούσης 
πράξεως Ίδρυμα, βάσει του άρθρου 28 του υπ’ αριθμόν 
12272/1956 Οργανισμού, εγκριθέντος διαΒ. Δ. και δημο- 
σιευθέντος εν τω υπ' αριθμόν 197/ Α’ τεύχος/10.9.1956 
ΦΕΚ, καθώς καιτα κτίσματα τα οποία έχουν ανεγερθεί εις 
το οικόπεδον τούτο έως της σήμερον ή πρόκειται να ανε- 
γερθούν επ’ αυτούδιατηνεπίτευξιντωνσκοπώντου Ιδρύ¬ 
ματος . 


Επί του οικοπέδου τούτου υπάρχουν : 

1) Το κτίσμα του παλαιού Γηροκομείου ΑΓΙΟΣ 
ΠΑΝΤΕΛΕΗΜΩΝ , 

2) Το κτίσμα, όπου θα λειτουργεί η Ανωτέρα Εκκλη¬ 
σιαστική Σχολή Θεσσαλονίκης και το Κέντρον Επαγ¬ 
γελματικής Καταρτίσεως της Ιεράς Μητροπόλεως 
Θεσσαλονίκης και τα αντίστοιχα εργαστήρια . 

Επίσης περιουσία και πόροι του Ιδρύματος είναι: 

α) Αι δωρεαί εις μετρητά ή άλλα περιουσιακά στοιχεία 
η πόροι οιωνδήποτε περιουσιακών στοιχείων μεταβιβα- 
ζομένων εις το Ίδρυμα δια πράξεως του δωρητού, ήτε 
ούτος ευρίσκεται εν ζωή, ή μετά τον θάνατον αυτού, ε¬ 
άν ούτως καθορίζηται δια διαθήκης η ετέρας πράξεως 
αυτού. 

β) Αι κληρονομίαι, κληροδοσίαι, δωρεαί η προϊόντα ε¬ 
ράνων τους οποίους ήθελε διενεργήση το Ίδρυμα, κα¬ 
θώς και παν έσοδον το οποίον ήθελε προκύψη από την 
εκδοτικήν η ετέραν δραστηριότητα αυτού. 

γ)Αιχορηγίαι επιχορηγήσεις, του Κράτους, των Εκκλη¬ 
σιαστικών Νομικών Προσώπων Δημοσίου η Ιδιωτικού 
Δικαίου, των αρμοδίων υπηρεσιών της Νομαρχιακής Αυ- 
τοδιοικήσεως, των Υπουργείων Πολιτισμού και Επιστη¬ 
μών, Εθνικής Παιδείας και Θρησκευμάτων, Εθνικής 
Οικονομίας, Εργασίας, ή άλλων Υπουργείων, της Εθνι¬ 
κής Τραπέζης, των Ιερών Μητροπόλεων και των Ιερών 
Μονών. 

δ) Οι πόροι απο την αξιοποίησιν προγραμμάτων του 
Ελληνικού Κράτους η άλλων Υπερεθνικών Φορέων (Ευ¬ 
ρωπαϊκή Ένωσις ϋποείκο κ. λ. π.). 

ε) Εις την περίπτωσιν παροχής εκπαιδεύσεως μέσω 
Σεμιναρίων πόροι του Ιδρύματος θα είναι και η καταβο¬ 
λή διδάκτρων εκ μέρους των συμμετεχόντων εις τα 
Σεμινάρια προς αντιμετωπίσω των λειτουργικοίν και μό¬ 
νον εξόδων. 

Το Ίδρυμα αυτό ως Εκκλησιαστικόν, Πολιτιστικόν και 
Επιστημονικόν δεν αποτελεί κερδοσκοπικόν κατάστη¬ 
μα, ως άλλωστε προκύπτει και εκ των σκοπών αυτού. 
Αντιθέτως αποτελεί κέντρον ερεύνης και προβληματι¬ 
σμού της Ορθοδοξίας, και κατά συνέπειαν λειτουργεί 
δια το κοινόν όφελος . Δια τον λόγον αυτόν είναι απηλ- 
λαγμένον εκ φορολογικών υποχρεώσεων εκτός μόνον 
των υποχρεωτικών αποδόσεων εκ κρατήσεων χαρτοσή¬ 
μου, των εργοδοτικών εισφορών κ. λ. π.. 

Αρθρον 9ον 

Οι ανωτέρω πόροι με απόφασιν του Διοικητικού 
Συμβουλίου διατίθενται : 

1) Δια τον εξοπλισμόν του Ιδρύματος , 

2} Δια την προμήθειαν βιβλίων και διοργάνωσιν συνε¬ 
δρίων, εορτών και εκδηλώσεων , 

3) Δια τας δαπάνας επεκτάσεως, συντηρήσεως και 
λειτουργίας του Ιδρύματος. 

4) Δια την αμοιβήν του προσληφθησομένου προσωπι¬ 
κού, 

5) Δια την έκδοσιν βιβλίων και χρηματοδότησιν ειδι¬ 
κών προγραμμάτων. 

>■ 

ΆρθρονΙΟον 

Το Ίδρυμα εχει ιδικήντου σφραγίδα φέρουσαν εις το 
κέντρον αυτής βυζαντινόν δικέφαλον αετόν μετά στέμ¬ 
ματος, κυκλικώς δε αναγράφεται: ΙΕΡΑ ΜΗΤΡΟΠΟΛΙΣ 
ΘΕΣΣΑΛΟΝΙΚΗΣ ΟΡΘΟΔΟΞΟΝ ΙΔΡΥΜΑ ΠΑΙΔΕΙΑΣ ΚΑΙ 
ΠΟΛΙΤΙΣΜΟΥ (1997) . 

Αρθρον 11ον 

Επί παντός θέματος μη διαλαμβανόμενου εις τον πα¬ 
ρόντα Κανονισμόν αποφασίζει το Διοικητικόν Συμβού- 
λιον του Ιδρύματος τη εγκρίσει του Μητροπολιτικού 
Συμβουλίου της Ιερός Μητροπόλεως Θεσσαλονίκης . 

Αρθρον 12ον 

Ο παρών Κανονισμός τροποποιείται δι’ απαφάσεως του 
Διοικητικού Συμβουλίου εγκρινομένης υπότου Μητροπο- 
λιτικού Συμβουλίου της Ιερός Μητροπόλεως Θεσσα¬ 
λονίκης . 

Αρθρον 13ον 

Το Ίδρυμα καταργείται δι’ αποφάσεως του Μητροπολι- 
τικού Συμβουλίου της Ιερός Μητροπόλεως Θεσσα¬ 
λονίκης όταν δεν συμπληρώνει τας εκκλησιολογικάς προ¬ 
ϋποθέσεις αυτού, όταν παρεκκλίνει του σκοπού αυτού, η 
όταν καθίσταται ανέφικτος η λειτουργία αυτού. Παν κινη¬ 
τόν και ακίνητον περιουσιακόν στοιχείον ακόμη και οικο¬ 
νομικόν περιέρχεται εις το Νομικόν Πρόσωπον της Ιερός 
Μητροπόλεως Θεσσαλονίκης. 

Αρθρον14ον 

Ο παρών Κανονισμός ισχύει απάτης δημοσιεύσεώςτου 
εις το επίσημον δελτίον ΕΚΚΛΗΣΙΑ και εις την Εφημερίδα 
της Κυβερνήσεως. 

Αρθρον 15ον 

Απο τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του Νομικού 
Προσώπου της Ιερός Μητροπόλεως Θεσσαλονίκης, το ύ¬ 
ψος της οποίας δεν δύναται να προσδιορισθή. 

-♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Διορθώνεται η αριθμ. 196/97 απόφαση του Νομαρ¬ 
χιακού Συμβουλίου Θεσσαλονίκης από το εσφαλμένο στο 
ορθό, ως κατωτέρω: 

1) Παρ. 13 στοιχείο 4 I.: Τμήμα Αγροτικής Ανάπτυξης 

Στο τμήμα Αγροτικής Ανάπτυξης υπάγονται τα Γραφεία 

Γ εωργικής Ανάπτυξης. 

Διάγραφονται Δενδροκομικός Σταθμός και Κ.Ε.Π.Π.Υ. 

2) Μετά την παράγραφο 18 προστίθενται παράγραφοι 
19 και 20 ως εξής: 

19. Στον τίτλο του άρθρου 153 (με την νέα αρίθμηση 
155) η λέξη «Δ/νση» αντικαθίσταται από τη φράση «Α’ και 
Β' Δ/νσεις...». 

Στην αρχή της παρ. 1 του ίδιου άρθρου η φράση «Στη 
Δ/νση Α/θμιας Εκπ/σης και στο Τμήμα Εκπαιδευτικών 


Θεμάτων, καθώς και στα Γραφεία Α/θμιας Εκπαίδευ¬ 
σης...» αντικαθίστασται από τη φράση «Στις Δ/νσεις 
Α/θμιας Εκπ/σης και στα Τμήματα Εκπαιδευτικών Θεμά¬ 
των, καθώς και στα Γ ραφεία των Δ/νσεων Α/θμιας Εκπαί¬ 
δευσης ...». 

Στην αρχή της παρ. 2 η φράση «Στο Τμήμα...» αντικαθί- 
σται από τη φράση «Στα Τμήματα...» 

Στην αρχή της πρώτης παραγράφου της Σημείωσης η 
φράση «Στη Δ/νση και στα Γ ραφεία Α/θμιας Εκπαίδευσης...» 
αντικαθίσταται απότη φράση «Στις Δώσεις και στα Γ ραφεία 
των Δ'νσεων της Α/θμιας Εκπαίδευσης ..». Στην αρχή της 
δεύτερηςπαραγράφουτης Σημείωσης η φράση «ΣτοΤμήμα 
...«αντικαθίσταται από τη φράση «Στα Τμήματα ...». 

20. Στοντίτλοτου άρθρου 154 (με τη νέα αρίθμηση 156) 
διαγράφεται η λέξη «Δ/νση και αντικαθίσταται από τη 
φράση «Α’ και Β’ Δ/νσεις ...». 

Στην αρχή της παραγράφου 1 του ίδιου άρθρου η φρά¬ 
ση «Στη Δ/νση. στα Γραφεία Δευτ/θμιας Εκπ/σης, ...» α¬ 
ντικαθίσταται από τη φράση « Στις Δ/νσεις, στα Γ ραφεία 
των Δ/νσεων Δευτ/θμιας Εκπ/σης....». 

Στην αρχή της παραγράφου 2 η φράση «Στο Τμήμα ...» 
αντικαθίσταται απότη φράση «Στα Τμήματα...». 

Λογω της ανωτέρω προσθήκης οιπαράγραφοι 19 και 29 
λαμβάνουν αντιστοίχωςτην αρίθμηση 21 και 22. 

3) Μετά την παράγραφο 20 (με τη νέα αρίθμηση 22) 
προστίθεται παράγραφος 23 ως εξής: 

«Δ/νση Πολιτικής Γης. 

Στη Δ/νση Πολιτικής Γης και στα Τμήματάτης, προϊστα 
νται υπάλληλοι ΠΕ Δ/κού Οικ/κού, πλην του Γραφείου 
Δ/κού Οικ/κού, στο οποίο προΐοτανται υπάλληλοι: ΠΕ 
Δ/κού Οικ/κού, ΤΕ Διοικητικού Λογιστικού, ΔΕ Δ/κού 
Λογιστικού». 

Λόγω της ανωτέρω προσθήκης οι παράγραφοι 21, 22, 
23, 24 λαμβάνουν αντιστοίχως την αρίθμηση 24, 25, 26, 
27. 

3) Παρ. 22 (με την αρίθμηση 25) 

Στο άρθρο 171 διορθώνεται από το εσφαλμένο στο ορ¬ 
θό, ως εξής: 

«Τμήμα Αγροτικής Ανάπτυξης και Γραφεία Γεωργικής 
Ανάπτυξης Επαρχείου Λαγκαδά. 

Σε όλες τις παραπάνω Οργανικές Μονάδες προίστανται 
υπάλληλοι ΠΕ Γεωπόνων». 

4) Παρ. 24 (μετην αρίθμηση 27) 

Στην παράγραφο 24 και στον κλάδο ΠΕ Μηχανολόγων 
Ηλεκτρολόγων Μηχανικών θέσεις τρεις (3),προστίθεταιη 
λέξη Ι.Δ.Α.Χ. και στους Κλάδους ΠΕ Ιατρών Ελεγκτών θέ¬ 
σεις τρεις (3), ΠΕ Φαρμακοποιών Ελεγκτών θέση (1), προ¬ 
στίθεται η λέξη επί θητεία. 

(Απότη Νομ/κή Αυτ./ση Θεσ/κης) 

ΠΕΙΡΑΙΑΣ 4136 402 

Νικήτα 6-6 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απο 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Α' (Νόμοι. Π.Δ., Συμβάσεις κ.λπ.) 

60.000 

δρχ. 

Β' (Υπουργικές αποφάσεις κ.λπ.) 

70.000 

>3 

Γ' (Διορισμοί, απολύσεις κ.λπ. Δημ. Υπαλλήλων) 

15.000 


Δ’ (Απαλλοτριώσεις, πολεοδομία κ.λπ.) 

70.000 

» 

Αναπτυξιακών Πράξεων (Τ.Α.Π.Σ.) 

30.000 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

” 

Παράρτημα ( Πίνακες επιτυχόντων διαγωνισμών κ.τλ.) 

5.000 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 


Ανωτάτου Ειδικού Δικαστηρίου (Α.Ε.Δ.) 

3.000 


Προκηρύξεων Α.Σ.Ε.Π. 

10.000 

” 

Ανωνύμων Εταιρειών & Ε.Π.Ε. 

250.000 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 ·> 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 
3.500 » 

750 ·. 

3.500 » 

1.500 - 
750 

250 ·■ 

500 >· 

150 - 

500 '■ 

12.500 >-, 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο; το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















